2. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 357 της 3/6 Ιουν. 1961 (ΦΕΚ Α΄ 94) Περί του τρόπου της βεβαιώσεως, εισπράξεως και αποδόσεως της κατά το άρθρ. 11 του υπ’ αριθ. 4169/1961 Νόμου «περί Γεωργικών Κοινωνικών Ασφαλίσεων» εισφοράς, της αναλογούσης επί του φόρου εισοδήματος φυσικών και νομικών προσώπων. Έχοντες υπ’ όψιν την παρ. 3 του άρθρ. 11 του υπ’ αριθ. 4169/1961 Νόμου «περί Γεωργικών Κοινωνικών Ασφαλίσεων» και την υπ’ αριθ. 336/1961 γνωμοδότησιν του Συμβουλίου Επικρατείας, προτάσει του Ημετέρου επί των Οικονομικών Υπουργού, απεφασίσαμεν και διατάσσομεν: Άρθρ.1.–1.Η κατά το άρθρ. 11 του Νόμ. 4169/ 1961 επιβαλλομένη υπέρ του Ο.Γ.Α. εισφορά επί του φόρου εισοδήματος των φυσικών και νομικών προσώπων, βεβαιούται απ’ ευθείας υπό του αρμοδίου Οικονομικού Εφόρου εις βάρος των υποχρέων εις την εισφοράν ταύτην επί τη βάσει των δηλώσεων και οριστικών εν γένει στοιχείων του φόρου εισοδήματος μετ’ έκπτωσιν της τυχόν κατά το άρθρ. 3 του παρόντος παρακρατηθείσης τοιαύτης. 2.Η εισφορά καταβάλλεται εις το Δημόσιον Ταμείον δι’ ίσων δόσεων εις τας προθεσμίας καταβολής των δόσεων του φόρου εισοδήματος. 3.Η δια το οικονομικόν έτος 1961 βεβαιωθησομένη εισφορά θα καταβληθή δι’ ίσων δόσεων εντός των προθεσμιών της καταβολής των από 1ης Ιουλ. 1961 μέχρι 31 Δεκ. 1961 οφειλομένων δόσεων του φόρου εισοδήματος. Άρθρ.2.–1.Η επί των αλλοδαπών επιχειρήσεων εξαγωγής καπνού εις φύλλα επιβαλλομένη εισφορά βεβαιούται και καταβάλλεται ομού μετά του εκάστοτε παρ’ αυτών καταβαλλομένου ειδικού φόρου. 2.Η εισφορά η αναλογούσα επί του ειδικού φόρου του καταβληθέντος ή καταβληθησομένου μέχρι της 30 Ιουν. 1961 θα βεβαιωθή οίκοθεν υπό του αρμοδίου Οικονομικού Εφόρου, επί τη βάσει των δηλώσεων καταβολής του ειδικού φόρου και θα καταβληθή μέχρι και της 31ης Αυγ. 1961. Άρθρ.3.–1.Προκειμένου περί της εισφοράς της αναλογούσης εις τον φόρον εισοδήματος εκ μισθωτών υπηρεσιών αύτη βεβαιούται, παρακρατείται και αποδίδεται εις το Δημόσιον Ταμείον ομού μετά του παρακρατουμένου φόρου εισοδήματος, εφαρμοζομένων αναλόγως και δια την εισφοράν ταύτην των ισχυουσών διατάξεων δια την βεβαίωσιν, παρακράτησιν και απόδοσιν του φόρου επί του εισοδήματος εκ μισθωτών υπηρεσιών.  (Αντί της σελ. 1039) Σελ. 1039(α) 269–131 Είσπραξη πόρων Ο.Γ.Α. 39.Λ.ε.1-2 2.Η εισφορά η αναλογούσα επί του εισοδήματος εκ μισθωτών υπηρεσιών του τρέχοντος οικονομικού έτους 1961 θα παρακρατηθή, δι’ ίσων δόσεων, εκ των από 1ης Ιουλ. 1961 έως 31 Δεκ. 1961 καταβληθησομένων αποδοχών ή συντάξεων και θα αποδοθή εις το Δημόσιον δια της κατά μήνα Φεβρουάριον 1962 υποβληθησομένης εκκαθαριστικής δηλώσεως. Άρθρ.4.–Η κατά τα άρθρ. 1, 2 και 3 εισφορά βεβαιούται και εισπράττεται υπό ίδιον κεφάλαιον και άρθρον του προϋπολογισμού και αποδίδεται απ’ ευθείας εις τον Ο.Γ.Α. εις το τέλος των μηνών Μαρτίου, Ιουνίου, Σεπτεμβρίου και Δεκεμβρίου εκάστου οικονομικού έτους. Εις τον Ημέτερον επί των Οικονομικόν Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 